Κοινή θέση (ΕΚ) αριθ. 30/2000

που καθορίστηκε από το Συμβούλιο στις 13 Απριλίου 2000

για την έκδοση της οδηγίας 2000/.../ΕΚ του Ευρωπαϊκού Κοινοβουλίου και του Συμβουλίου, της ..., περί τροποποιήσεως της οδηγίας 92/23/ΕΟΚ του Συμβουλίου σχετικά με τα ελαστικά των σχημάτων με κινητήρα και των ρυμουλκουμένων τους και με την εγκατάστασή τους σ'αυτά

(2000/C 195/02)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,

την πρόταση της Επιτροπής(1),

την γνώμη της Οικονομικής και Κοινωνικής Επιτροπής(2),

Αποφασίζοντας με τη διαδικασία του άρθρου 251 της συνθήκης(3),

Εκτιμώντας τα ακόλουθα:

(1) Πρέπει να ληφθούν μέτρα για την ομαλή λειτουργία της εσωτερικής αγοράς.

(2) Η οδηγία 92/23/ΕΟΚ του Συμβουλίου, της 31ης Μαρτίου 1992, σχετικά με τα ελαστικά των οχημάτων με κινητήρα και των ρυμουλκουμένων τους και με την εγκατάστασή τους σε αυτά(4) συγκαταλέγεται στις επιμέρους οδηγίες της διαδικασίας κοινοτικής έγκρισης που καθιερώθηκε με την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν στην έγκριση των οχημάτων με κινητήρα και των ρυμουλκουμένων τους(5). Οι διατάξεις της οδηγίας 70/156/ΕΟΚ οι σχετικές με τα τεχνικά συστήματα, μέρη και ανεξάρτητες μονάδες των οχημάτων εφαρμόζονται στην παρούσα οδηγία.

(3) Σε εφαρμογή του άρθρου 3 παράγραφος 4 και του άρθρου 4 παράγραφος 3 της οδηγίας 70/156/ΕΟΚ, κάθε επιμέρους οδηγία πρέπει να συνοδεύεται, σε παράρτημα, από ένα δελτίο πληροφοριών και ένα δελτίο έγκρισης κατά το παράρτημα VI της οδηγίας 70/156/ΕΟΚ, με σκοπό τη μηχανοργάνωση της έγκρισης. Το δελτίο έγκρισης που περιέχεται στην οδηγία 92/23/ΕΟΚ πρέπει συνεπώς να τροποποιηθεί.

(4) Η οδηγία 92/97/ΕΟΚ του Συμβουλίου, της 10ης Νοεμβρίου 1992, για την τροποποίηση της οδηγίας 70/157/ΕΟΚ που αφορά την αποδεκτή ηχοστάθμη και τις διατάξεις εξάτμισης των οχημάτων με κινητήρα(6) ορίζει, στο άρθρο 4 παράγραφος 2, ότι θα εγκριθούν περαιτέρω µέτρα που θα αποβλέπουν κυρίως σε συγκερασμό των απαιτήσεων ασφάλειας με την ανάγκη περιορισμού του θορύβου από την επαφή των ελαστικών με το οδόστρωμα, με βάση πρόταση της Επιτροπής όπου θα συνεκτιμώνται τα πορίσματα σχετικών μελετών και ερευνών που θα πραγματοποιηθούν.

(5) Έχει αναπτυχθεί μια ρεαλιστική και αναπαραγώγιμη μέθοδος μέτρησης του θορύβου ο οποίος προέρχεται από την επαφή των ελαστικών με το οδόστρωμα. Με βάση τη νέα αυτή μέθοδο, έχει εκπονηθεί μια μελέτη με σκοπό να καθοριστεί μια αριθμητική τιμή της ηχοστάθμης του θορύβου κυλίσεως που προκαλούν διάφορες κατηγορίες ελαστικών τοποθετημένων σε διάφορες κατηγορίες μηχανοκίνητων οχημάτων.

(6) Η οδηγία 92/32/ΕΟΚ πρέπει να τροποποιηθεί αναλόγως.

(7) Τα απαιτούμενα μέτρα για την εφαρμογή της οδηγίας 92/23/ΕΟΚ θεσπίζονται σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(7).

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 92/23/ΕΟΚ τροποποιείται ως εξής:

1. Οι όροι "έγκριση τύπου ΕΟΚ του κατασκευαστικού στοιχείου" "έγκριση τύπου ΕΟΚ" και "έγκριση ΕΟΚ" αντικαθίστανται παντού από τον όρο "έγκριση τύπου ΕΚ".

2. Στο άρθρο 1, η πρώτη περίπτωση, έχει ως εξής:

"- ως ελαστικό, κάθε καινούργιο πνευστό ελαστικό, συμπεριλαμβανομένων των χειμερινών ελαστικών με τρύπες για καρφιά, εργοστασίου ή ανταλλακτικό, που προορίζεται να τοποθετηθεί σε οχήματα στα οποία εφαρμόζεται η οδηγία 70/156/ΕΟΚ. Ο παρών ορισμός δεν καλύπτει τα χειμερινά ελαστικά με καρφιά."

3. Προστίθεται το ακόλουθο άρθρο:

"Άρθρο 1a

1. Οι απαιτήσεις του παραρτήματος V εφαρμόζονται στα ελαστικά που προορίζονται να τοποθετηθούν σε οχήματα πρωτοχρησιμοποιηθέντα από την 1η Οκτωβρίου 1980 και μετά.

2. Οι απαιτήσεις του παραρτήματος V δεν ισχύουν:

α) για ελαστικά κατηγοριών ταχύτητας κάτω από 80 km/h·

β) για ελαστικά ονομαστικής διαμέτρου του σώτρου μικρότερης ή ίσης με 254 mm (κωδικός 10) ή 635 mm και άνω (κωδικός 25)·

γ) για εφεδρικά ελαστικά προσωρινής χρήσης τύπου Τ όπως ορίζονται στο σημείο 2.3.6 του παραρτήματος II·

δ) για ελαστικά σχεδιασμένα αποκλειστικώς προκειμένου να τοποθετούνται σε οχήματα που ταξινομήθηκαν για πρώτη φορά πριν από την 1η Οκτωβρίου 1980."

4. Το άρθρο 2 αντικαθίσταται από το ακόλουθο κείμενο:

"Άρθρο 2

1. Τα κράτη μέλη χορηγούν την έγκριση τύπου ΕΚ, υπό τους όρους του παραρτήματος I, για κάθε κατηγορία ελαστικών που πληρούν τις προδιαγραφές του παραρτήματος II και τους απονέμουν αριθμό έγκρισης όπως καθορίζεται στο παράρτημα I.

2. Τα κράτη μέλη χορηγούν την έγκριση τύπου ΕΚ, υπό τους όρους του παραρτήματος I, για κάθε κατηγορία ελαστικών που πληρούν τις προδιαγραφές του παραρτήματος V και τους απονέμουν αριθμό έγκρισης όπως καθορίζεται στο παράρτημα I.

3. Τα κράτη μέλη χορηγούν έγκριση τύπου ΕΚ για τα ελαστικά ενός οχήματος, υπό τους όρους του παραρτήματος III, για κάθε όχημα του οποίου τα ελαστικά (συμπεριλαμβάνεται, κατά περίπτωση, το ελαστικό του εφεδρικού τροχού) πληρούν τις προδιαγραφές του παραρτήματος II καθώς και τις προδιαγραφές του παραρτήματος IV τις σχετικές με τα οχήματα και απονέμον αριθμό έγκρισης στα οχήματα αυτά όπως καθορίζεται στο παράρτημα III."

5. Ο καταλόγος παραρτημάτων και τα παραρτήματα τροποποιούνται σύμφωνα με το παράρτημα της παρούσας οδηγίας.

6. Παρεμβάλλεται το ακόλουθο άρθρο:

"Άρθρο 10a

1. Από [...](8), τα κράτη μέλη δεν δύνανται, για λόγους σχετικούς με τα ελαστικά και με την προσαρμογή τους σε νέα οχήματα:

α) να αρνούνται τη χορήγηση έγκρισης τύπου ΕΚ ή εθνικής έγκρισης σε τύπο οχημάτων ή ελαστικών·

β) να απαγορεύουν την ταξινόμηση, την πώληση και τη θέση σε κυκλοφορία οχημάτων, καθώς και την πώληση ή τη χρησιμοποίηση ελαστικών,

εάν τα οχήματα ή τα ελαστικά αυτά πληρούν τις απαιτήσεις της παρούσας οδηγίας, όπως τροποποιείται από την οδηγία 2000/.../ΕΚ(9)..

2. Από [...](10), τα κράτη μέλη δεν δύνανται να εξακολουθήσουν να χορηγούν εγκρίσεις ΕΚ και αρνούνται τη χορήγηση εθνικών εγκρίσεων τύπου στους τύπους ελαστικών που εμπίπτουν στις διατάξεις της παρούσας οδηγίας και δεν πληρούν τις απαιτήσεις της παρούσας οδηγίας, όπως τροποποιείται από την οδηγία 2000/.../ΕΚ.

3. Από [...](11), τα κράτη μέλη δεν δύνανται πλέον να χορηγούν ούτε την έγκριση ΕΚ ούτε την εθνική έγκριση τύπου οχήματος, για λόγους σχετικούς με τα ελαστικά και με την προσαρμογή τους, εάν δεν πληρούνται οι απαιτήσεις της παρούσας οδηγίας, όπως τροποποιείται από την οδηγία 2000/.../ΕΚ.

4. Από [...](12), τα κράτη μέλη:

α) θεωρούν ως άκυρα όσον αφορά την εφαρμογή του άρθρου 7 παράγραφος 1 της οδηγίας 70/156/ΕΟΚ τα πιστοποιητικά συμμόρφωσης που συνοδεύουν τα νέα οχήματα σύμφωνα με τις διατάξεις της ίδιας οδηγίας, εάν δεν τηρούνται οι όροι της παρούσας οδηγίας, όπως τροποποιείται από την οδηγία 2000/.../ΕΚ και

β) αρνούνται την ταξινόμηση ή απαγορεύουν την πώληση ή τη θέση σε κυκλοφορία νέων οχημάτων τα οποία δεν πληρούν τις απαιτήσεις της παρούσας οδηγίας, όπως τροποποιείται από την οδηγία 2000/.../ΕΚ.

5. Από την 1η Οκτωβρίου 2005, οι απαιτήσεις της παρούσας οδηγίας, όπως τροποποιείται από την οδηγία 2000/.../ΕΚ, εφαρμόζονται, για τους σκοπούς του άρθρου 7 παραγράφος 2 της οδηγίας 70/156/ΕΟΚ, σε όλα τα ελαστικά τα οποία εμπίπτουν στις διατάξεις της παρούσας οδηγίας."

Άρθρο 2

1. Το αργότερο μέχρι [...](13), τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις τις αναγκαίες για συμμόρφωση προς την παρούσα οδηγία και ενημερώνουν αμέσως την Επιτροπή σχετικά.

Οι διατάξεις αυτές τίθενται σε εφαρμογή από [...](14) το αργότερο.

2. Οι διατάξεις που αναφέρονται στην παράγραφο 1, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.

3. Τα κράτη μέλη κοινοποιούν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.

Άρθρο 3

1. Το αργότερο μέχρι [...](15), θα εκδοθεί τροποποίηση της οδηγίας 92/23/ΕΟΚ με τη διαδικασία του άρθρου 2 παράγραφος 2, για να εισαχθούν οι δοκιμές πρόσφυσης για ελαστικά.

2. Μέχρι [...](16), η Επιτροπή υποβάλλει προτάσεις για μέτρα στον τομέα των κανονισμών για τα μηχανοκίνητα οχήματα, λαμβάνοντας υπόψη τις πτυχές της ασφάλειας, του περιβάλλοντος και της εξοικονόμησης ενέργειας, με σκοπό την αναθεώρηση των διατάξεων της οδηγίας 92/23/ΕΟΚ.

Άρθρο 4

1. Η Επιτροπή επικουρείται από την επιτροπή για την προσαρμογή στην τεχνική πρόοδο, της οδηγίας 70/156/ΕΟΚ, άρθρο 13, καλούμενη στο εξής "η επιτροπή".

2. Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 5 και 7 της απόφασης 1999/468/ΕΚ, τηρουμένων των διατάξεων του άρθρου 8 της ίδιας απόφασης.

Η περίοδος που προβλέπεται στο άρθρο 5 παράγραφος 6 της απόφασης 1999/468/ΕΚ ορίζεται σε τρεις μήνες.

3. Η επιτροπή θεσπίζει τον εσωτερικό κανονισμό της.

Άρθρο 5

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 6

Η παρούσα οδηγία απευθύνεται στα κράτη μέλη.

...,

Για το Ευρωπαϊκό Κοινοβούλιο

Η Πρόεδρος

...

Για το Συμβούλιο

Ο Πρόεδρος

...

(1) ΕΕ C 30 της 28.1.1998, σ. 8.

(2) ΕΕ C 235 της 27.7.1998, σ. 24.

(3) Γνώμη του Ευρωπαϊκού Κοινοβουλίου της 18ης Φεβρουαρίου 1998 (ΕΕ C 80 της 16.3.1998, σ. 90), κοινή θέση του Συμβουλίου της 13ης Απριλίου 2000 και απόφαση του Ευρωπαϊκού Κοινοβουλίου της ... (δεν έχει ακόμα δημοσιευθεί στην Επίσημη Εφημερίδα).

(4) ΕΕ L 129 της 14.5.1992, σ. 95· οδηγία όπως τροποποιήθηκε από την πράξη προσχώρησης του 1994.

(5) ΕΕ L 42 της 23.2.1970, σ. 1· οδηγία όπως τροποποιήθηκε τελευταία από την οδηγία 97/27/ΕΚ του Ευρωπαϊκού Κοινοβουλίου και του Συμβουλίου (ΕΕ L 233 της 25.8.1997, σ. 1).

(6) ΕΕ L 371 της 19.12.1992, σ. 1.

(7) ΕΕ L 184 της 17.7.1999, σ. 23.

(8) 18 μήνες από την έναρξη ισχύος της παρούσας οδηγίας.

(9) Οδηγία 2000/.../ΕΚ του Ευρωπαϊκού Κοινοβουλίου και του Συμβουλίου, περί της ..., τροποποιήσεως της οδηγίας 92/23/ΕΟΚ του Ευρωπαϊκού Κοινοβουλίου και του Συμβουλίου σχετικά με τα ελαστικά των οχημάτων με κινητήρα και των ρυμουλκουμένων τους και με την εγκατάστασή τους σ' αυτά (ΕΕ L ... της ... , σ. )

(10) 24 μήνες από την έναρξη ισχύος της παρούσας οδηγίας.

(11) 30 μήνες από την έναρξη ισχύος της παρούσας οδηγίας.

(12) 42 μήνες από την έναρξη ισχύος της παρούσας οδηγίας.

(13) Δώδεκα μήνες από την έναρξη ισχύος της παρούσας οδηγίας.

(14) 18 μήνες από την έναρξη ισχύος της παρούσας οδηγίας.

(15) 24 μήνες από την έναρξη ισχύος της παρούσας οδηγίας.

(16) 48 μήνες από την έναρξη ισχύος της παρούσας οδηγίας.

ΠΑΡΑΡΤΗΜΑ

1. Ο κατάλογος παραρτημάτων έχει ως εξής:

">ΘΕΣΗ ΠΙΝΑΚΑ>"

2. Το παράρτημα I αντικαθίσταται από το ακόλουθο κείμενο:

"ΠΑΡΑΡΤΗΜΑ Ι

ΔΙΟΙΚΗΤΙΚΕΣ ΔΙΑΤΑΞΕΙΣ ΓΙΑ ΤΗΝ ΕΓΚΡΙΣΗ ΤΥΠΟΥ ΕΚ ΤΩΝ ΕΛΑΣΤΙΚΩΝ

1. ΕΦΑΡΜΟΓΗ ΤΗΣ ΕΓΚΡΙΣΗΣ ΤΥΠΟΥ ΕΚ ΓΙΑ ΕΝΑΝ ΤΥΠΟ ΕΛΑΣΤΙΚΩΝ

1.1. Ο κατασκευαστής ελαστικών υποβάλλει αίτηση έγκρισης τύπου ΕΚ για έναν τύπο ελαστικών δυνάμει του άρθρου 3 παράγραφος 4 της οδηγίας 70/156/ΕΟΚ.

1.1.1. Η αίτηση έγκρισης τύπου ΕΚ δυνάμει του παραρτήματος II συνοδεύεται εις τριπλούν από περιγραφή του τύπου ελαστικών σύμφωνα με το δελτίο πληροφοριών του προσαρτήματος 1.

1.1.1.1. Η αίτηση πρέπει να συνοδεύεται (εις τριπλούν) από πρόχειρο σχέδιο ή χαρακτηριστική φωτογραφία, όπου θα εμφαίνεται το σκάλισμα πέλματος του ελαστικού και από πρόχειρο σχέδιο του εξωτερικού περιβλήματος του φουσκωμένου ελαστικού τοποθετημένου στο σώτρο μέτρισης, όπου θα σημειώνοται οι διαστάσεις που ενδιαφέρουν (βλέπε παράρτημα II σημεία 6.1.1 και 6.1.2) του τύπου ελαστικών που υποβάλλεται προς έγκριση.

1.1.1.2. Η αίτηση πρέπει επίσης να συνοδεύεται είτε από την έκθεση δοκιμής την οποία συντάσσει η εντεταλμένη τεχνική υπηρεσία είτε από αριθμό δειγμάτων που καθορίζεται από την αρμόδια αρχή.

1.1.2. Η αίτηση έγκρισης τύπου ΕΚ δυνάμει του παραρτήματος V συνοδεύεται εις τριπλούν από περιγραφή του τύπου ελαστικών, σύμφωνα με το δελτίο πληροφοριών του προσαρτήματος 3.

1.1.2.1. Η αίτηση πρέπει να συνοδεύεται (εις τριπλούν) από πρόχειρα σχέδια, σχέδια ή φωτογραφίες του σκαλίσματος πέλματος, αντιπροσωπευτικού του τύπου ελαστικών.

1.1.2.2. Η αίτηση πρέπει επίσης να συνοδεύεται είτε από έκθεση δοκιμής την οποία συντάσσει η εντεταλμένη τεχνική υπηρεσία είτε από αριθμό δειγμάτων οριζόμενο από την αρμόδια αρχή.

1.2. Ο κατασκευαστής μπορεί να ζητήσει επέκταση της έγκρισης τύπου ΕΚ, ώστε να καλυφθούν:

1.2.1. τροποποιημένοι τύποι ελαστικών για εγκρίσεις τύπου ΕΚ δυνάμει του παραρτήματος II ή/και

1.2.2. επιπλέον χαρακτηριστικά του μεγέθους ή/και τροποποιημένες εμπορικές ονομασίες ή εμπορικές περιγραφές του κατασκευαστή ή/και σκαλίσματα πέλματος για εγκρίσεις τύπου ΕΚ δυνάμει του παραρτήματος V.

1.3. Μέχρι τις 31 Δεκεμβρίου 2005 η εγκρίνουσα αρχή μπορεί να δεχθεί τα εργαστήρια του κατασκευαστή των ελαστικών ως εγκεκριμένα εργαστήρια δοκιμών, βάσει του άρθρου 14 παράγραφος 1 της οδηγίας 70/156/ΕΟΚ.

2. ΑΝΑΓΡΑΦΗ ΔΕΔΟΜΕΝΩΝ

2.1. Τα δείγματα τύπου ελαστικού που υποβάλλονται για έγκριση τύπου ΕΚ πρέπει να φέρουν σαφώς ορατό και ανεξίτηλο εμπορικό σήμα ή όνομα του αιτούντος και να διαθέτουν επαρκή ελεύθερο χώρο για την επίθεση του σήματος έγκρισης τύπου ΕΚ όπως απαιτείται στο μέρος 4 του παρόντος παραρτήματος.

3. ΕΓΚΡΙΣΗ ΤΥΠΟΥ ΕΚ

3.1. Χορηγείται έγκριση τύπου ΕΚ κατά την έννοια του άρθρου 4 της οδηγίας 70/156/ΕΟΚ και εκδίδεται αριθμός έγκρισης τύπου ΕΚ για κάθε τύπο ελαστικών υποβαλλόμενο προς έγκριση όπως προβλέπεται στο σημείο 1.1.1, εφόσον πληρούνται οι απαιτήσεις του παραρτήματος II.

3.1.1. Ειδοποίηση έγκρισης ή επέκτασης ή απόρριψης ή απόσυρσης έγκρισης ή οριστικής διακοπής παραγωγής σε σχέση με τύπο ελαστικών δυνάμει του παραρτήματος II πρέπει να κοινοποιείται στα κράτη μέλη σύμφωνα με το άρθρο 4 παράγραφος 6 της οδηγίας 70/156/ΕΟΚ.

3.1.2. Για κάθε τύπο ελαστικών που υποβάλλεται προς έγκριση όπως προβλέπεται στο σημείο 1.1.2 χορηγείται έγκριση τύπου ΕΚ κατά την έννοια του άρθρου 4 της οδηγίας 70/156/ΕΟΚ και εκδίδεται αριθμός έγκρισης τύπου, εφόσον πληρούνται οι απαιτήσεις του παραρτήματος V.

3.2.1. Ειδοποίηση έγκρισης ή επέκτασης ή απόρριψης ή απόσυρσης έγκρισης ή οριστικής διακοπής παραγωγής σε σχέση με τύπο ελαστικών δυνάμει του παραρτήματος V πρέπει να κοινοποιείται στα κράτη μέλη σύμφωνα με το άρθρο 4 παράγραφος 6 της οδηγίας 70/156/ΕΟΚ.

3.3. Για κάθε ελαστικό ενός τύπου ελαστικών που έλαβε έγκριση τύπου εκδίδεται αριθμός έγκρισης. Ένα κράτος μέλος δεν μπορεί να εκδώσει τον ίδιο αριθμό έγκρισης και για άλλο τύπο ελαστικών. Συγκεκριμένα, οι αριθμοί έγκρισης ΕΚ που εκδίδονται δυνάμει του παραρτήματος II και αριθμοί έγκρισης που εκδίδονται δυνάμει του παραρτήματος V πρέπει να είναι διαφορετικοί.

4. ΣΗΜΑΝΣΗ ΕΓΚΡΙΣΗΣ ΤΥΠΟΥ

4.1. Ελαστικά τύπου για τον οποίο έχει χορηγηθεί έγκριση τύπου ΕΚ δυνάμει της παρούσας οδηγίας πρέπει να φέρουν το σχετικό σήμα έγκρισης τύπου ΕΚ.

4.2. Το σήμα έγκρισης τύπου ΕΚ έχει σχήμα ορθογωνίου περικλείοντος το πεζό γράμμα "e" ακολουθούμενο από το διακριτικό αριθμό του κράτους μέλους που χορήγησε την έγκριση τύπου δυνάμει του παραρτήματος VII της οδηγίας 70/156/ΕΟΚ. Ως αριθμός έγκρισης τύπου ΕΚ λαμβάνεται ο αριθμός έγκρισης τύπου που εμφαίνεται στο πιστοποιητικό, με δύο αριθμητικά ψηφία πριν απ' αυτόν: "00" για ελαστικά οχημάτων επαγγελματικής χρήσεως και "02", για ελαστικά επιβατικών αυτοκινήτων.

4.2.1. Το μήκος του ορθογωνίου που αποτελεί το σήμα έγκρισης τύπου ΕΚ πρέπει να είναι τουλάχιστον 12 mm και το πλάτος τουλάχιστον 8 mm. Το ύψος των γραμμάτων και αριθμών πρέπει να είναι τουλάχιστον 4 mm.

4.3. Τα σήματα και οι αριθμοί έγκρισης τύπου ΕΚ, καθώς και οι επιπλέον πληροφορίες που πρέπει να αναγράφονται σύμφωνα με τις απαιτήσεις του παραρτήματος II σημείο 3 για την έγκριση τύπου δυνάμει των απαιτήσεων του παραρτήματος II, πρέπει να τίθενται όπως προβλέπεται στο προαναφερόμενο σημείο.

4.4. Αριθμοί έγκρισης που εκδίδονται σύμφωνα με το παράρτημα V συνοδεύονται υποχρεωτικά από το γράμμα "s", όπου "s" είναι συντομογραφία της λέξης "sound" (ήχος).

4.5. Ακολουθεί παράδειγμα σήματος έγκρισης τύπου ΕΚ:

>PIC FILE= "C_2000195EL.002101.EPS">

Το ελαστικό που φέρει το ανωτέρω σήμα είναι ελαστικό οχήματος επαγγελματικής χρήσεως (00) ανταποκρινόμενο στις απαιτήσεις ΕΚ (e), για το οποίο το σήμα έγκρισης τύπου ΕΚ εκδόθηκε στην Ιρλανδία (24) με τον αριθμό 479 δυνάμει του παραρτήματος II και στην Ιταλία (3) με τον αριθμό 687-s δυνάμει του παραρτήματος V.

Σημείωση:

Οι αριθμοί 479 και 687 (αριθμοί έγκρισης τύπου του σήματος ΕΚ) καθώς και ο αριθμός "24" και το αριθμητικό ψηφίο "3" (διακριτικά των κρατών μελών που χορήγησαν την έγκριση ΕΚ) έχουν απλώς ενημερωτικό χαρακτήρα.

Οι αριθμοί έγκρισης πρέπει να αναγράφονται πλησίον του ορθογωνίου και μπορούν να βρίσκονται επάνω ή κάτω, αριστερά ή δεξιά. Τα ψηφία του αριθμού έγκρισης πρέπει να βρίσκονται όλα προς την ίδια πλευρά του "e" και να βλέπουν προς την ίδια κατεύθυνση.

5. ΤΡΟΠΟΠΟΙΗΣΗ ΕΝΟΣ ΤΥΠΟΥ ΕΛΑΣΤΙΚΩΝ

5.1. Σε περίπτωση τροποποίησης ενός ελαστικού που έχει λάβει έγκριση τύπου δυνάμει του παραρτήματος II ή του παραρτήματος V, εφαρμόζονται οι διατάξεις του άρθρου 5 της οδηγίας 70/156/ΕΟΚ.

5.2. Τροποποίηση του σκαλίσματος πέλματος σε περιπτώσεις έγκρισης τύπου δυνάμει του παραρτήματος II δεν συνεπάγεται επανάληψη των δοκιμών που προβλέπονται στο παράρτημα II.

5.3. Σε περίπτωση που χαρακτηριστικά του μεγέθους των ελαστικών ή εμπορικά σήματα προστίθενται σε σειρά ελαστικών που έχουν λάβει έγκριση τύπου δυνάμει του παραρτήματος V, οι τυχόν απαιτήσεις για νέα δοκιμή καθορίζονται από την αρχή έγκρισης τύπου.

5.4. Σε περίπτωση τροποποίησης του σκαλίσματος πέλματος σε σειρά ελαστικών που έχουν εγκριθεί δυνάμει του παραρτήματος V, ένα αντιπροσωπευτικό σύνολο δειγμάτων υποβάλλεται εκ νέου σε δοκιμή, εκτός εάν η αρχή έγκρισης τύπου κρίνει ότι η τροποποίηση δεν επηρεάζει τον θόρυβο ελαστικών/οδοστρώματος.

6. ΣΥΜΜΟΡΦΩΣΗ ΠΑΡΑΓΩΓΗΣ

6.1. Τα γενικά μέτρα προς εξασφάλιση της συμμόρφωσης παραγωγής λαμβάνονται σύμφωνα με τις διατάξεις του άρθρου 10 της οδηγίας 70/156/ΕΟΚ.

6.2. Ειδικότερα, όταν, κατά τη διενέργεια ελέγχων σύμφωνα με το προσάρτημα 1 του παραρτήματος V με σκοπό την εξακρίβωση της συμμόρφωσης παραγωγής, η στάθμη θορύβου του δοκιμαζόμενου ελαστικού δεν υπερβαίνει κατά περισσότερο από 1 dB(A) τις οριακές τιμές που προβλέπονται στο παράρτημα V σημείο 4.2, θεωρείται ότι η παραγωγή ανταποκρίνεται στις απαιτήσεις που προβλέπονται στο παράρτημα V σημείο 4."

3. Το προσάρτημα 1 του παραρτήματος I επιγράφεται ως εξής:

"Προσάρτημα 1

ΔΕΛΤΙΟ ΠΛΗΡΟΦΟΡΙΩΝ αριθ. ... ΓΙΑ ΕΓΚΡΙΣΗ ΤΥΠΟΥ ΕΚ ΕΝΟΣ ΤΥΠΟΥ ΕΛΑΣΤΙΚΟΥ

(Παράρτημα II της οδηγίας 92/23/ΕΟΚ)."

4. Το προσάρτημα 2 του παραρτήματος I επιγράφεται ως εξής:

"Προσάρτημα 2

ΠΙΣΤΟΠΟΙΗΤΙΚΟ ΕΓΚΡΙΣΗΣ ΤΥΠΟΥ ΕΚ

(ελαστικά)

ΥΠΟΔΕΙΓΜΑ

[μέγιστες διαστάσεις: A4 (210 × 297 mm)]."

5. Στο προσάρτημα 2 του παραρτήματος I, σημείο "Κοινοποίηση", προστίθενται οι ακόλουθες περιπτώσεις:

"- απόσυρσης έγκρισης τύπου (1)

- διακοπής της παραγωγής (1)."

6. Στο παράρτημα I προστίθενται τα ακόλουθα προσαρτήματα:

"Προσάρτημα 3

ΔΕΛΤΙΟ ΠΛΗΡΟΦΟΡΙΩΝ αριθ. ... ΓΙΑ ΕΓΚΡΙΣΗ ΤΥΠΟΥ ΕΚ ΕΝΟΣ ΤΥΠΟΥ ΕΛΑΣΤΙΚΟΥ ΣΕ ΣΧΕΣΗ ΜΕ ΤΟ ΘΟΡΥΒΟ ΕΛΑΣΤΙΚΩΝ/ΟΔΟΣΤΡΩΜΑΤΟΣ

(ΠΑΡΑΡΤΗΜΑ V ΤΗΣ ΟΔΗΓΙΑΣ 92/23/ΕΟΚ)

>PIC FILE= "C_2000195EL.002202.EPS">

>PIC FILE= "C_2000195EL.002301.EPS">

Προσάρτημα 4

ΠΙΣΤΟΠΟΙΗΤΙΚΟ ΕΓΚΡΙΣΗΣ ΤΥΠΟΥ ΕΚ

(θόρυβος ελαστικών/οδοστρώματος)

ΥΠΟΔΕΙΓΜΑ

[μέγιστες διαστάσεις: A4 (210 × 297 mm)]

>PIC FILE= "C_2000195EL.002303.EPS">

>PIC FILE= "C_2000195EL.002401.EPS">"

7. Στο παράρτημα IV, το σημείο 3.1.1 έχει ως ακολούθως:

"3.1.1. Με την επιφύλαξη των διατάξεων του σημείου 3.7.4, κάθε ελαστικό τοποθετημένο σε όχημα, του τυχόν εφεδρικού συμπεριλαμβανομένου, όπου χρειάζεται, πρέπει να φέρει το ή τα σήματα έγκρισης τύπου ΕΚ κατά την έννοια του παραρτήματος I σημείο 4 ή το σήμα έγκρισης τύπου που δηλώνει συμμόρφωση προς τους κανονισμούς 30 ή 54 της ΟΕΕ/ΟΗΕ. Τα σήματα έγκρισης τύπου ΟΕΕ/ΟΗΕ θεωρούνται ισοδύναμα μόνο προς τα σήματα έγκρισης τύπου ΕΚ που χορηγούνται δυνάμει του παραρτήματος II."

8. Προστίθενται το ακόλουθο παράρτημα και προσαρτήματα:

"ΠΑΡΑΡΤΗΜΑ V

ΘΟΡΥΒΟΣ ΕΛΑΣΤΙΚΩΝ/ΟΔΟΣΤΡΩΜΑΤΟΣ

1. ΠΕΔΙΟ ΕΦΑΡΜΟΓΗΣ

Το παρόν παράρτημα ισχύει για την έγκριση τύπου ΕΚ των ελαστικών, ως μερών του αυτοκινήτου, σε ό,τι αφορά το θόρυβο ελαστικών/οδοστρώματος.

2. ΟΡΙΣΜΟΙ

Για τους σκοπούς του παρόντος παραρτήματος, ισχύουν οι ορισμοί του παραρτήματος II, πλην του ορισμού του σημείου 2.1, ο οποίος τροποποιείται ως εξής:

2.1. Ως "τύπος ελαστικών" αναφορικά με την έγκριση τύπου στο πλαίσιο του παρόντος παραρτήματος (θόρυβος ελαστικών/οδοστρώματος), νοείται μια σειρά ελαστικών που χαρακτηρίζεται από ένα σύνολο χαρακτηριστικών του μεγέθους (βλέπε παράρτημα II σημείο 2.17), εμπορικών ονομασιών, εμπορικών σημάτων και εμπορικών περιγραφών, χωρίς όμως διαφορές σε ουσιαστικά χαρακτηριστικά όπως:

- η επωνυμία του κατασκευαστή,

- η ταξινόμηση (βλέπε παρόν παράρτημα σημείο 2.4),

- η δομή (βλέπε παράρτημα II σημείο 2.1.4),

- η κατηγορία χρήσεως (βλέπε παράρτημα II σημείο 2.1.3),

- για τα ελαστικά κατηγορίας C1, "Ενισχυμένο" ή "Βαρέος φορτίου": τα σκαλίσματα του πέλματος (βλέπε σημείο 2.3 του δελτίου πληροφοριών, παράρτημα I, προσάρτημα 3).

Σημείωση:

Οι επιπτώσεις των ήσσονος σημασίας μεταβολών των σκαλισμάτων του πέλματος στο θόρυβο ελαστικών/οδοστρώματος προσδιορίζονται κατά τον έλεγχο της συμμόρφωσης της παραγωγής.

Ισχύουν επιπλέον οι ακόλουθοι ορισμοί:

2.2. "Εμπορική ονομασία ή περιγραφή", τα στοιχεία αναγνώρισης του ελαστικού, όπως δίδονται από τον κατασκευαστή. Η εμπορική ονομασία μπορεί να συμπίπτει με το όνομα του κατασκευαστή, η δε εμπορική περιγραφή με το εμπορικό σήμα.

2.3. "Θόρυβος ελαστικών/οδοστρώματος", ο θόρυβος που προκύπτει ως αποτέλεσμα της επαφής των εν κινήσει ελαστικών επί του οδοστρώματος

2.4. Για τους σκοπούς του παρόντος παραρτήματος, ισχύει η ταξινόμηση που ακολουθεί:

ελαστικά κατηγορίας C1 ελαστικά επιβατικών αυτοκινήτων (βλέπε παράρτημα II σημείο 2.32),

ελαστικά κατηγορίας C2 ελαστικά οχημάτων επαγγελματικής χρήσεως (βλέπε παράρτημα II σημείο 2.33) με δείκτη ικανότητας φόρτωσης σε απλή διάταξη <= 121 και σύμβολο κατηγορίας ταχύτητας >= "Ν" (βλέπε παράρτημα II σημείο 2.29.3),

ελαστικά κατηγορίας C3 ελαστικά οχημάτων επαγγελματικής χρήσεως (βλέπε παράρτημα II σημείο 2.33) με δείκτη ικανότητας φόρτωσης σε απλή διάταξη <= 121 και σύμβολο κατηγορίας ταχύτητας <= "Μ" (βλέπε παράρτημα II σημείο 2.29.3) ή ελαστικά οχημάτων επαγγελματικής χρήσεως (βλέπε παράρτημα II σημείο 2.33) με δείκτη ικανότητας φόρτωσης σε απλή διάταξη >= 122.

3. ΑΠΑΙΤΗΣΕΙΣ ΣΗΜΑΝΣΗΣ

3.1. Πέραν των άλλων απαιτήσεων επισήμανσης που προβλέπονται στο σημείο 4 του παραρτήματος I και στο σημείο 3 του παραρτήματος II, το ελαστικό πρέπει να φέρει τις ακόλουθες σημάνσεις:

3.1.1. επωνυμία του κατασκευαστή ή το εμπορικό του σήμα, εμπορική επωνυμία, εμπορική περιγραφή ή εμπορικό σήμα.

4. ΑΠΑΙΤΗΣΕΙΣ ΣΧΕΤΙΚΑ ΜΕ ΤΟΝ ΘΟΡΥΒΟ ΕΛΑΣΤΙΚΩΝ/ΟΔΟΣΤΡΩΜΑΤΟΣ

4.1. Γενικές απαιτήσεις

Ένα σύνολο τεσσάρων ελαστικών με τον ίδιο χαρακτηρισμό μεγέθους και με το ίδιο σκάλισμα πελμάτων, αντιπροσωπευτικά της σειράς ελαστικών, υποβάλλεται σε δοκιμή στάθμης θορύβου ελαστικών/οδοστρώματος, που διεξάγεται όπως προβλέπεται στο προσάρτημα 1.

4.2. Οι στάθμες θορύβου που προσδιορίζονται σύμφωνα με το σημείο 4.5 του προσαρτήματος 1 δεν υπερβαίνουν τα ακόλουθα όρια:

4.2.1. Για ελαστικά κατηγορίας C1 σε συνάρτηση με το ονομαστικό πλάτος διατομής (βλέπε παράρτημα II σημείο 2.17.1.1) του ελαστικού:

>ΘΕΣΗ ΠΙΝΑΚΑ>

4.2.1.1. Για ενισχυμένα ελαστικά (ή ελαστικά "Βαρέος φορτίου") (βλέπε παράρτημα II σημείο 3.1.8), οι ως άνω οριακές τιμές αυξάνονται κατά 1 dB(A).

4.2.1.2. Για ελαστικά κατηγορίας χρήσεως "Ειδικό" (βλέπε παράρτημα II σημείο 2.1.3), οι ως άνω οριακές τιμές αυξάνονται κατά 2 dB(A).

4.2.2. Για ελαστικά κατηγορίας C2, σε συνάρτηση με την κατηγορία χρήσεως (βλέπε παράρτημα II σημείο 2.1.3) της σειράς ελαστικών:

>ΘΕΣΗ ΠΙΝΑΚΑ>

4.2.3. Για ελαστικά κατηγορίας C3, σε συνάρτηση με την κατηγορία χρήσεως (βλέπε παράρτημα ΙΙ σημείο 2.1.3) της σειράς ελαστικών:

>ΘΕΣΗ ΠΙΝΑΚΑ>

Προσάρτημα 1

ΜΕΘΟΔΟΣ ΜΕΤΡΗΣΗΣ ΤΗΣ ΗΧΟΣΤΑΘΜΗΣ ΕΛΑΣΤΙΚΩΝ/ΟΔΟΣΤΡΩΜΑΤΟΣ

Μέθοδος σβηστού κινητήρα

0. ΕΙΣΑΓΩΓΗ

Η μέθοδος αυτή περιλαμβάνει προδιαγραφές για τα όργανα μέτρησης, τις συνθήκες μέτρησης και τη μέθοδο μέτρησης της στάθμης θορύβου ενός συνόλου ελαστικών τοποθετημένων σε δοκιμαστικό όχημα που κινείται με σβησμένο κινητήρα και μεγάλη ταχύτητα επί συγκεκριμένου οδοστρώματος. Η μέγιστη στάθμη ηχητικής πίεσης καταγράφεται, ενόσω το όχημα κινείται με σβησμένο κινητήρα, με μικρόφωνα τοποθετημένα σε απόσταση· το τελικό αποτέλεσμα για μια ταχύτητα αναφοράς λαμβάνεται με ανάλυση γραμμικής παλινδρόμησης. Τα αποτελέσματα αυτά των δοκιμών δεν έχουν καμιά σχέση με το θόρυβο των ελαστικών που μετράται κατά την επιτάχυνση.

1. ΟΡΓΑΝΑ ΜΕΤΡΗΣΗΣ

1.1. Ακουστικές μετρήσεις

Ο μετρητής ηχοστάθμης ή το ισοδύναμο σύστημα μέτρησης, συμπεριλαμβανομένου του αλεξηνέμου που συνιστά ο κατασκευαστής, πρέπει να ανταποκρίνεται τουλάχιστον προς τις προδιαγραφές για τα όργανα τύπου 1 σύμφωνα με το IEC 60651, δεύτερη έκδοση.

Οι μετρήσεις διενεργούνται με στάθμιση Α της συχνότητας και με στάθμειση F του χρόνου.

Όταν χρησιμοποιείται σύστημα που περιλαμβάνει περιοδικό προσδιορισμό της Α-σταθμισμένης ηχοστάθμης, οι μετρήσεις πρέπει να πραγματοποιούνται σε διαστήματα όχι μεγαλύτερα των 30 ms.

1.1.1. Βαθμονόμηση

Στην αρχή και στο τέλος κάθε δέσμης μετρήσεων, ολόκληρο το σύστημα μέτρησης πρέπει να ελέγχεται με βαθμονομητή ήχου που ανταποκρίνεται προς τις απαιτήσεις για βαθμονομητές ήχου με ακρίβεια τουλάχιστον κατηγορίας 1 σύμφωνα με το IEC 942:1988. Χωρίς περαιτέρω προσαρμογές, η διαφορά μεταξύ των ενδείξεων δύο διαδοχικών ελέγχων δεν πρέπει να υπερβαίνει τα 0,5 dB. Εάν η διαφορά είναι μεγαλύτερη, τα αποτελέσματα των μετρήσεων που λαμβάνονται μετά τον προηγούμενο έλεγχο που απέδωσε ικανοποιητικό αποτέλεσμα αγνοούνται.

1.1.2. Τήρηση απαιτήσεων

Η συμφωνία του οργάνου βαθμονόμησης ήχου προς τις απαιτήσεις του IEC 60942:1988 ελέγχεται μία φορά το χρόνο, η δε συμφωνία του συστήματος οργάνων προς τις απαιτήσεις του IEC 60651:1979/Α1:1993, δεύτερη έκδοση, ελέγχεται, τουλάχιστον κάθε δύο χρόνια, από εργαστήριο εξουσιοδοτημένο να διενεργεί βαθμονομήσεις σύμφωνα με τα σχετικά πρότυπα.

1.1.3. Θέση μικροφώνου

Το ή τα μικρόφωνα τοποθετούνται σε απόσταση 7,5 m ± 0,05 m από τον άξονα αναφοράς CC' της τροχιάς (σχήμα 1) και 1,2 m ± 0,02 m πάνω από το έδαφος. Ο άξονας μέγιστης ευαισθησίας του μικροφώνου πρέπει να είναι οριζόντιος και κάθετος προς την τροχιά του οχήματος (γραμμή CC').

1.2. Μετρήσεις ταχύτητας

Η ταχύτητα του οχήματος μετράται με όργανα ορθότητας τουλάχιστον ± 1 km/h, όταν το εμπρόσθιο άκρο του οχήματος φθάνει στη γραμμή PP' (σχήμα 1).

1.3. Μετρήσεις θερμοκρασίας

Η μέτρηση της θερμοκρασίας του αέρος και της επιφάνειας δοκιμών είναι υποχρεωτική. Τα όργανα μέτρησης της θερμοκρασίας πρέπει να έχουν ορθότητα ± 1 °C.

1.3.1. Θερμοκρασία του αέρος

Ο αισθητήρας θερμοκρασίας τοποθετείται σε ελεύθερο σημείο κοντά στο μικρόφωνο ώστε να είναι εκτεθειμένος στο ρεύμα του αέρα και να προστατεύεται από την απευθείας ηλιακή ακτινοβολία. Ο δεύτερος όρος μπορεί να επιτυγχάνεται με οποιοδήποτε αλεξήλιο πέτασμα ή παρόμοια διάταξη. Ο αισθητήρας τοποθετέιται σε ύψος 1,2 m ± 0,1 m πάνω από το επίπεδο της επιφάνειας δοκιμών ώστε να ελαχιστοποιείται η επίδραση της θερμικής ακτινοβολίας της επιφάνειας δοκιμών όταν το ρεύμα του αέρα είναι μικρό.

1.3.2. Θερμοκρασία επιφάνειας δοκιμών

Ο αισθητήρας θερμοκρασίας τοποθετείται σε σημείο όπου η θερμοκρασία είναι αντιπροσωπευτική της θερμοκρασίας της τροχιάς των τροχών, χωρίς όμως να παρεμποδίζεται η μέτρηση του ήχου.

Εάν χρησιμοποιείται όργανο που μετρά τη θερμοκρασία εξ επαφής, μεταξύ της επιφάνειας και του αισθητήρα παρεμβάλλεται ευθερμαγωγός αλοιφή προκειμένου να εξασφαλίζεται κατάλληλη θερμική επαφή.

Εάν χρησιμοποιείται θερμόμετρο ακτινοβολίας (πυρόμετρο), πρέπει να τοποθετείται σε κατάλληλο ύψος ώστε η επιφάνεια της οποίας μετράται η θερμοκρασία να έχει διάμετρο >= 0,1 m.

1.4. Μέτρηση της ταχύτητας του ανέμου

Το όργανο πρέπει να μπορεί να μετρά την ταχύτητα του ανέμου με ανοχή ± 1 m/s. Η ταχύτητα του ανέμου μετράται στο ύψος του μικροφώνου. Καταγράφεται η διεύθυνση του ανέμου σε σχέση με την κατεύθυνση κίνησης του οχήματος.

2. ΣΥΝΘΗΚΕΣ ΜΕΤΡΗΣΗΣ

2.1. Χώρος δοκιμών

Ο χώρος δοκιμών απαρτίζεται από ένα κεντρικό τμήμα που περιβάλλεται από ουσιαστικά επίπεδη επιφάνεια δοκιμών. Το τμήμα μετρήσεων πρέπει να είναι οριζόντιο. Η επιφάνεια δοκιμών πρέπει να είναι στεγνή και καθαρή για όλες τις μετρήσεις.

Ο στίβος δοκιμών πρέπει να είναι διαμορφωμένος κατά τρόπον ώστε να επιτυγχάνεται ελεύθερο ηχητικό πεδίο κατά προσέγγιση 1 dB(A) μεταξύ της ηχητικής πηγής και του μικροφώνου. Οι συνθήκες αυτές θεωρείται ότι πληρούνται όταν, σε απόσταση 50 m από το κέντρο του τμήματος μετρήσεων, δεν υπάρχουν μεγάλα ηχοανακλαστικά αντικείμενα, όπως φράχτες, βράχοι, γέφυρες ή κτήρια. Η επιφάνεια του στίβου δοκιμών και οι διαστάσεις του χώρου δοκιμών πρέπει να είναι σύμφωνες προς τα οριζόμενα στο προσάρτημα 2 του παρόντος παραρτήματος.

Στο κεντρικό τμήμα, ακτίνας τουλάχιστον 10 m, δεν πρέπει να υπάρχουν φρέσκο χιόνι, υψηλή χλόη, ασυμπίεστο χώμα, στάχτες κ.λπ. Δεν πρέπει να υπάρχουν εμπόδια τα οποία θα μπορούσαν να επηρεάσουν το ηχητικό πεδίο κοντά στο μικρόφωνο, μεταξύ δε του μικροφώνου και της ηχητικής πηγής δεν πρέπει να στέκονται άνθρωποι. Τα άτομο που εκτελεί τις μετρήσεις και οι τυχόν παρατηρητές που παρίστανται στις μετρήσεις πρέπει να τοποθετούνται έτσι ώστε να μην επηρεάζουν τις ενδείξεις των οργάνων μέτρησης.

2.2. Μετεωρολογικές συνθήκες

Οι μετρήσεις δεν πρέπει να διεξάγονται υπό δυσμενείς μετεωρολογικές συνθήκες. Πρέπει να εξασφαλίζεται ότι τα αποτελέσματα δεν επηρεάζονται από ριπές ανέμου. Δεν διεξάγονται δοκιμές όταν η ταχύτητα του ανέμου στο ύψος του μικροφώνου υπερβαίνει τα 5 m/s.

Δεν διεξάγονται δοκιμές όταν η θερμοκρασία του αέρος είναι κάτω των 5 °C ή άνω των 40 °C ή όταν η θερμοκρασία της επιφάνειας δοκιμών είναι κάτω των 5 °C ή άνω των 50 °C.

2.3. Θόρυβος περιβάλλοντος

Η ηχοστάθμη περιβάλλοντος (συμπεριλαμβανομένου του τυχόν θορύβου του ανέμου) πρέπει να είναι κατά 10 dB(A) τουλάχιστον κατώτερη από τη μετρώμενη εκπομπή ήχου ελαστικών/οδοστρώματος. Επιτρέπεται να τοποθετείται στο μικρόφωνο κατάλληλο αλεξήμεο, εφόσον λαμβάνονται υπόψη οι επιπτώσεις του στην ευαισθησία και τα κατευθυντικά χαρακτηριστικά του μικροφώνου.

Δεν λαμβάνονται υπόψη τυχόν μετρήσεις που παρουσιάζουν μέγιστη ηχοστάθμη που φαίνεται να μην έχει σχέση με τα χαρακτηριστικά της γενικής ηχοστάθμης των ελαστικών.

2.4. Απαιτήσεις για το όχημα δοκιμής

2.4.1. Γενικά

Το όχημα δοκιμής πρέπει να είναι όχημα με κινητήρα στο οποίο τοποθετούνται τέσσερα μονά ελαστικά σε δύο μόνον άξονες.

2.4.2. Φορτίο του οχήματος

Το φορτίο του οχήματος πρέπει να ανταποκρίνεται στις απαιτήσεις του παρακάτω σημείου 2.5.2 σχετικά με το φορτίο των ελαστικών δοκιμής.

2.4.3. Μεταξόνιο

Η απόσταση (μεταξόνιο) μεταξύ των δύο αξόνων στους οποίους τοποθετούνται τα δοκιμαζόμενα ελαστικά δεν πρέπει να υπερβαίνει τα 3,50 m για ελαστικά κατηγορίας C1 και τα 5 m για ελαστικά κατηγορίας C2 και κατηγορίας C3.

2.4.4. Μέτρα για την ελαχιστοποίηση της επίδρασης του οχήματος στις μετρήσεις της ηχοστάθμης

Για να εξασφαλίζεται ότι ο θόρυβος των ελαστικών δεν επηρεάζεται σημαντικά από το σχεδιασμό του οχήματος δοκιμών, ισχύουν οι ακόλουθες απαιτήσεις και συστάσεις.

Απαιτήσεις:

α) Δεν πρέπει να τοποθετούνται λασπωτήρες ή άλλα παρόμοια πρόσθετα εξαρτήματα.

β) Δεν επιτρέπεται η προσθήκη στοιχείων στην άμεση γειτονία των σώτρων και των ελαστικών τα οποία θα μπορούσαν να επηρεάσουν τον ήχο που εκπέμπουν τα ελαστικά, τα δε υπάρχοντα τέτοια στοιχεία πρέπει να αφαιρούνται.

γ) Η ευθυγράμμιση των τροχών (σύγκλιση, γωνία κάμπερ και γωνία κάστερ) πρέπει να ανταποκρίνεται πλήρως προς τις συστάσεις του κατασκευαστή.

δ) Δεν πρέπει να τοποθετείται πρόσθετο ηχοαπορροφητικό υλικό στα κοιλώματα περιστροφής των τροχών ή κάτω από το αμάξωμα.

ε) Η ανάρτηση πρέπει να είναι σε καλή κατάσταση ώστε να μην οδηγεί σε αφύσικη μείωση της απόστασης του αμαξώματος από το έδαφος όταν το όχημα φορτώνεται σύμφωνα με τις απαιτήσεις δοκιμής. Εάν υπάρχουν, τα συστήματα ρύθμισης του επιπέδου του αμαξώματος πρέπει να ρυθμίζονται έτσι ώστε, κατά τη δοκιμή, η απόσταση του αμαξώματος από το έδαφος να είναι φυσιολογική για το άφορτο όχημα.

Συστάσεις για την αποφυγή παρασιτικού ήχου:

α) Συνιστάται να αφαιρούνται ή να τροποποιούνται τα στοιχεία του οχήματος που ενδέχεται να συμβάλλουν στο φυσικό θόρυβο του οχήματος. Οι τυχόν αφαιρέσεις ή τροποποιήσεις πρέπει να καταγράφονται στην έκθεση δοκιμής.

β) Κατά τη διάρκεια της δοκιμής, πρέπει να εξασφαλίζεται ότι τα φρένα δεν είναι μερικώς λυμένα, προκαλώντας θόρυβο.

γ) Πρέπει να εξασφαλίζεται ότι οι ηλεκτρικοί ψυκτικοί ανεμιστήρες δεν λειτουργούν.

δ) Κατά τη διάρκεια της δοκιμής, τα παράθυρα και η ολισθαίνουσα οροφή του οχήματος πρέπει να είναι κλειστά.

2.5. Ελαστικά

2.5.1. Γενικά

Στο όχημα δοκιμής τοποθετούνται τέσσερα ελαστικά του ίδιου τύπου και της ίδιας σειράς. Προκειμένου για ελαστικά με δείκτη ικανότητας φόρτωσης άνω του 121 και χωρίς ενδείξεις διπλής τοποθέτησης, δύο τέτοια ελαστικά ίδιου τύπου και σειράς τοποθετούνται στον οπίσθιο άξονα του οχήματος δοκιμής, ενώ στον πρόσθιο άξονα τοποθετούνται ελαστικά μεγέθους κατάλληλου για το φορτίο του άξονα και πλανισμένα στο ελάχιστο βάθος ώστε να ελαχιστοποιείται η επίδραση του θορύβου από την επαφή τους με το οδόστρωμα χωρίς να παραβλάπτεται η πρέπουσα ασφάλεια. Τα χειμερινά ελαστικά, τα οποία, σε ορισμένα κράτη μέλη, ενδέχεται να φέρουν καρφιά για να επαυξάνεται η τριβή, δοκιμάζονται χωρίς των εξοπλισμό αυτόν. Η δοκιμή των ελαστικών, για τα οποία ισχύουν ειδικές απαιτήσεις τοποθέτησης, διενεργείται σύμφωνα με τις απαιτήσεις αυτές (π.χ. φορά περιστροφής). Τα ελαστικά πρέπει να έχουν πλήρες βάθος πέλματος πριν από το "ροντάρισμα".

Η δοκιμή των ελαστικών διενεργείται με τα σώτρα που συνιστά ο κατασκευαστής των ελαστικών.

2.5.2. Φορτία ελαστικών

Το φορτίο δοκιμής Qt κάθε ελαστικού του οχήματος δοκιμής πρέπει να κείται μεταξύ 50 και 90 % του φορτίου αναφοράς Qr, αλλά το μέσο φορτίο δοκιμής Qt,avr όλων των ελαστικών πρέπει να ισούται προς το 75 ± 5 % του φορτίου αναφοράς Qr.

Για όλα τα ελαστικά, το φορτίο αναφοράς Qr αντιστοιχεί στη μέγιστη μάζα που αντιστοιχεί στο δείκτη ικανότητας φόρτωσης του ελαστικού. Εάν ο δείκτης ικανότητας φόρτωσης αποτελείται από δυο αριθμούς που χωρίζονται από κάθετο (/), χρησιμοποιείται ο πρώτος αριθμός.

2.5.3. Πίεση ελαστικών

Κάθε ελαστικό του οχήματος δοκιμής πρέπει να έχει πίεση δοκιμής Pt που δεν υπερβαίνει την πίεση αναφοράς Pr και κείται στο δίαστημα:

>ΑΝΑΦΟΡΑ ΣΕ ΓΡΑΦΙΚΟ>

όπου Pr = η πίεση που αντιστοιχεί στο δείκτη πιέσεως που αναγράφεται στο πλευρικό τοίχωμα.

Για ελαστικά κατηγορίας C1 η πίεση αναφοράς είναι Pr = 250 kPa για "συνήθη ελαστικά επιβατικών οχημάτων" και 290 kPa για "ενισχυμένα ελαστικά επιβατικών οχημάτων", η δε κατώτατη πίεση δοκιμής είναι Pt = 150 kPA.

2.5.4. Προετοιμασία δοκιμής

Τα ελαστικά πρέπει να "ροντάρονται" πριν από τη διεξαγωγή της δοκιμής ώστε να απομακρύνονται τα τυχόν υπολείμματα ή άλλες ανωμαλίες του πέλματος που οφείλονται στη διαδικασία μορφοποίησης του ελαστικού. Προς τούτο απαιτείται συνήθως το ισοδύναμο 100 km κανονικής χρήσης επί οδοστρώματος.

Τα ελαστικά που τοποθετούνται στο όχημα δοκιμής πρέπει να περιστρέφονται με την ίδια φορά όπως και κατά το ροντάρισμα.

Πριν από τη διεξαγωγή της δοκιμής, τα ελαστικά πρέπει να προθερμαίνονται με κίνηση υπό τις συνθήκες δοκιμής.

3. ΜΕΘΟΔΟΣ ΔΟΚΙΜΗΣ

3.1. Γενικοί όροι

Για όλες τις μετρήσεις εφαρμόζεται η ακόλουθη διαδικασία: το όχημα οδηγείται επί ευθείας γραμμής στην περιοχή μέτρησης (από ΑΑ' έως ΒΒ') κατά τρόπων ώστε το μέσο διάμηκες επίπεδο του οχήματος να ευρίσκεται όσο το δυνατόν πλησιέστερα προς τον άξονα CC'.

Μόλις το εμπρόσθιο άκρο του οχήματος δοκιμής φθάσει στη γραμμή ΑΑ', ο οδηγός του οχήματος βάζει την ταχύτητα στο νεκρό σημείο και σβήνει τον κινητήρα. Εάν το όχημα δοκιμής εκπέμπει κάποιον ασυνήθιστο θόρυβο (π.χ. ανεμιστήρας, αυτοανάφλεξη) κατά τη μέτρηση, η δοκιμή επαναλαμβάνεται.

3.2. Φύση και πλήθος μετρήσεων

Η ανώτατη ηχοστάθμη, εκφραζόμενη σε Α-σταθμισμένα decibel [dB(A)], μετράται με προσέγγιση ενός δεκαδικού ψηφίου όταν το όχημα διέρχεται με σβησμένο κινητήρα μεταξύ των γραμμών ΑΑ' και ΒΒ' (σχήμα 1 - το εμπρόσθιο άκρο του οχήματος στη γραμμή ΑΑ', το οπίσθιο άκρο του οχήματος στη γραμμή ΒΒ'). Η τιμή αυτή συνιστά το αποτέλεσμα της μέτρησης.

Πραγματοποιούνται τουλάχιστον τέσσερις μετρήσεις από κάθε πλευρά του οχήματος σε ταχύτητες δοκιμής χαμηλότερες από την ταχύτητα αναφοράς που ορίζεται στο σημείο 4.1 και τουλάχιστον τέσσερις μετρήσεις σε ταχύτητες δοκιμής ανώτερες από την ταχύτητα αναφοράς. Οι ταχύτητες πρέπει να είναι κατά προσέγγιση ισοκατανεμημένες στο φάσμα ταχυτήτων που ορίζεται στο σημείο 3.3.

3.3. Ταχύτητες δοκιμής

Οι ταχύτητες του οχήματος δοκιμής ευρίσκονται εντός των ακόλουθων ορίων:

i) για ελαστικά κατηγορίας C1 και κατηγορίας C2, μεταξύ 70 και 90 km/h·

ii) για ελαστικά κατηγορίας C3, μεταξύ 60 και 80 km/h.

4. ΕΡΜΗΝΕΙΑ ΤΩΝ ΑΠΟΤΕΛΕΣΜΑΤΩΝ

Η μέτρηση είναι άκυρη εάν καταγραφεί αφύσικη διαφορά μεταξύ της ανώτατης τιμής και των άλλων τιμών.

4.1. Προσδιορισμός του αποτελέσματος της δοκιμής

Η ταχύτητα αναφοράς Vref που χρησιμοποιείται για τον προσδιορισμό του τελικού αποτελέσματος είναι:

i) 80 km/h για ελαστικά κατηγορίας C1 και κατηγορίας C2·

ii) 70 km/h για ελαστικά κατηγορίας C3.

4.2. Παλινδρομική ανάλυση των μετρήσεων θορύβου

Η (μη θερμοκρασιακώς διορθωμένη) στάθμη θορύβου ελαστικών/οδοστρώματος LR, εκφραζόμενη σε dB(A), καθορίζεται με παλινδρομική ανάλυση σύμφωνα με τον ακόλουθο τύπο:

>ΑΝΑΦΟΡΑ ΣΕ ΓΡΑΦΙΚΟ>

όπου:

>ΑΝΑΦΟΡΑ ΣΕ ΓΡΑΦΙΚΟ>

= η μέση τιμή των σταθμών θορύβου Li που μετρώνται σε dB(A):

>ΑΝΑΦΟΡΑ ΣΕ ΓΡΑΦΙΚΟ>

n = το πλήθος μετρήσεων (n >= 16),

>ΑΝΑΦΟΡΑ ΣΕ ΓΡΑΦΙΚΟ>

= η μέση τιμή των λογαρίθμων νi των ταχυτήτων:

>ΑΝΑΦΟΡΑ ΣΕ ΓΡΑΦΙΚΟ>

όπου:

>ΑΝΑΦΟΡΑ ΣΕ ΓΡΑΦΙΚΟ>

a = η κλίση της γραμμής παλινδρόμησης σε dB(A):

>ΑΝΑΦΟΡΑ ΣΕ ΓΡΑΦΙΚΟ>

4.3. Θερμοκρασιακή διόρθωση

Για ελαστικά κατηγορίας C2, το τελικό αποτέλεσμα ανάγεται στη θερμοκρασία αναφοράς θref της επιφάνειας δοκιμής, με την εφαρμογή θερμοκρασιακής διόρθωσης, σύμφωνα με τον ακόλουθο τύπο:

>ΑΝΑΦΟΡΑ ΣΕ ΓΡΑΦΙΚΟ>

όπου [theta ] είναι η μετρώμενη θερμοκρασία της επιφάνειας δοκιμής,

[theta ]ref = 20 °C

Για ελαστικά κατηγορίας C1, ο συντελεστής K ισούται προς -0,03 dB(A)/°C όταν [theta ] > [theta ]ref

και προς -0,06 dB(A)/°C όταν [theta ] < [theta ]ref.

Ãéá åëáóôéêÜ êáôçãïñßáò C2, ï óõíôåëåóôÞò K éóïýôáé ðñïò -0,02 dB(A)/°C.

ÅÜí ç ìåôñþìåíç èåñìïêñáóßá ôçò åðéöÜíåéáò äïêéìÞò äåí ìåôáâÜëëåôáé êáôÜ ðåñéóóüôåñï áðü 5 °C êáôÜ ôç äéÜñêåéá üëùí ôùí ìåôñÞóåùí ðïõ áðáéôïýíôáé ãéá ôïí êáèïñéóìü ôçò ç÷ïóôÜèìçò åíüò óõíüëïõ åëáóôéêþí, ç èåñìïêñáóéáêÞ äéüñèùóç ìðïñåß íá ãßíåôáé ìüíïí ãéá ôçí ôåëéêÞ áíáöåñüìåíç ç÷ïóôÜèìç åëáóôéêþí/ïäïóôñþìáôïò üðùò áíáöÝñåôáé ðáñáðÜíù, ìå âÜóç ôïí áñéèìçôéêü ìÝóï üñï ôùí ìåôñþìåíùí èåñìïêñáóéþí. Óôéò Üëëåò ðåñéðôþóåéò, êÜèå ìåôñþìåíç ç÷ïóôÜèìç Li äéïñèþíåôáé ìå âÜóç ôç èåñìïêñáóßá êáôÜ ôç óôéãìÞ ôçò êáôáãñáöÞò ôïõ Þ÷ïõ.

Ãéá åëáóôéêÜ êáôçãïñßáò C3, äåí ãßíåôáé èåñìïêñáóéáêÞ äéüñèùóç.

4.4. ÐñïêåéìÝíïõ íá ëçöèïýí õðüøç ôõ÷üí áíáêñßâåéåò ôùí ïñãÜíùí ìÝôñçóçò, ôá áðïôåëÝóìáôá ðïõ ëáìâÜíïíôáé óýìöùíá ìå ôï óçìåßï 4.3 ìåéþíïíôáé êáôÜ 1 dB(A).

4.5. Ôï ôåëéêü áðïôÝëåóìá, äçëáäÞ ç èåñìïêñáóéáêþò äéïñèùìÝíç óôÜèìç èïñýâïõ åëáóôéêþí/ïäïóôñþìáôïò LR([theta ]ref) åêöñáæüìåíç óå dB(A), óôñïããõëåýåôáé ðñïò ôá êÜôù óôçí ðëçóéÝóôåñç êáôþôåñç áêÝñáéá ôéìÞ.

Ó÷Þìá 1

ÈÝóåéò ôùí ìéêñïöþíùí ãéá ôç ìÝôñçóç

>PIC FILE= "C_2000195EL.003101.EPS">

Προσάρτημα 2

ΕΚΘΕΣΗ ΔΟΚΙΜΗΣ

Η έκθεση δοκιμής πρέπει να περιλαμβάνει τα ακόλουθα στοιχεία:

α) μετεωρολογικές συνθήκες, μεταξύ άλλων θερμοκρασία ατμόσφαιρας και επιφάνειας δοκιμής, για κάθε δοκιμή ή

β) ημερομηνία και μέθοδος ελέγχου της αντιστοιχίας της επιφάνειας δοκιμής προς το ISO 10844:1994·

γ) εύρος του σώστρου δοκιμής·

δ) στοιχεία ελαστικού: κατασκευαστής, μάρκα, εμπορική επωνυμία, μέγεθος, δείκτης φόρτωσης, πίεση αναφοράς·

ε) περιγραφή και μεταξόνιο του οχήματος δοκιμής·

στ) φορτίο δοκιμής Qt του ελαστικού σε Ν και ως % του φορτίου αναφοράς Qr για κάθε δοκιμαζόμενο ελαστικό, μέσο φορτίο δοκιμής Qt,avr σε Ν και ως % του φορτίου αναφοράς Qr·

ζ) πίεση εν ψυχρώ, σε kPa, για κάθε δοκιμαζόμενο ελαστικό·

η) ταχύτητα δοκιμής όταν το όχημα διέρχεται από τη γραμμή PP'·

θ) ανώτατη Α-σταθμισμένη ηχοστάθμη για κάθε δοκιμή με σβησμένο κινητήρα και για κάθε μικρόφωνο·

ι) το αποτέλεσμα της δοκιμής LR: Α-σταθμισμένη ηχοστάθμη, σε decibel, στην ταχύτητα αναφοράς, θερμοκρασιακώς διορθωμένη (εφόσον πρέπει), στρογγυλευμένη προς τα κάτω στον πλησιέστερο μικρότερο ακέραιο αριθμό·

ια) κλίση της γραμμής παλινδρόμησης."

9. Προστίθεται το ακόλουθο νέο παράρτημα:

"ΠΑΡΑΡΤΗΜΑ VI

ΠΡΟΔΙΑΓΡΑΦΕΣ ΓΙΑ ΤΟ ΧΩΡΟ ΔΟΚΙΜΩΝ

1. ΕΙΣΑΓΩΓΗ

Το παρόν παράρτημα περιγράφει τις προδιαγραφές που αφορούν τα φυσικά χαρακτηριστικά και τη διάστρωση του στίβου δοκιμών. Οι προδιαγραφές αυτές, που βασίζονται σε συγκεκριμένο πρότυπο(1), περιγράφουν τα απαιτούμενα φυσικά χαρακτηριστικά, καθώς και τις μεθόδους δοκιμών για τα χαρακτηριστικά αυτά.

2. ΑΠΑΙΤΟΥΜΕΝΑ ΧΑΡΑΚΤΗΡΙΣΤΙΚΑ ΤΗΣ ΕΠΙΦΑΝΕΙΑΣ

Μια επιφάνεια θεωρείται ότι συμμορφώνεται με το πρότυπο αυτό εφόσον η υφή της και τα περιεχόμενα κενά ή ο συντελεστής ηχοαπορρόφησης έχουν μετρηθεί και βρεθεί ότι πληρούν όλες τις απαιτήσεις των σημείων 2.1 έως 2.4 παρακάτω και ότι εκπληρούνται οι απαιτήσεις του σχεδιασμού (σημείο 3.2).

2.1. Περιεκτικότητα σε εναπομένοντα κενά

Η περιεκτικότητα σε εναπομένονται κενά (VC) του μείγματος διάστρωσης του στίβου δοκιμών δεν πρέπει να υπερβαίνει το 8 %. Για τη διαδικασία μέτρησης, βλέπε σημέιο 4.1.

2.2. Συντελεστής ηχοαπορρόφησης

Αν η επιφάνεια δεν πληροί την απαίτηση για την περιεκτικότητα σε εναπομένοντα κενά, η επιφάνεια μπορεί να γίνει δεκτή μόνον εάν συντελεστής ηχοαπορρόφησης α <= 0,10. Για τη διαδικασία μέτρησης, βλέπε το σημείο 4.2. Η απαίτηση των σημείων 2.1 και 2.2 πληρούται επίσης αν έχει μετρηθεί μόνον η ηχοαπορρόφηση και είναι α <= 0,10.

Σημείωση:

Το σημαντικότερο χαρακτηριστικό είναι η ηχοαπορρόφηση, αν και οι κατασκευαστές οδών είναι πιο εξοικειωμένοι με την περιεκτικότητα σε εναπομένοντα κενά. Ωστόσο, η ηχοαπορρόφηση πρέπει να μετράται μόνον όταν η επιφάνεια δεν είναι σύμφωνη με την απαίτηση όσον αφορά την περιεκτικότητα σε εναπομένονται κενά. Τούτο δικαιολογείται επειδή η περιεκτικότητα αυτή συνδέεται με σχετικά μεγάλες αβεβαιότητες όσον αφορά τόσο τις μετρήσεις όσο και τη σημασία τους και, συνεπώς, ορισμένες επιφάνειες μπορεί να απορριφθούν λανθασμένα όταν μετρώνται μόνον τα κενά.

2.3. Βάθος της υφής

Το βάθος υφής (TD) μετρούμενο σύμφωνα με την ογκομετρική μέθοδο (βλέπε σημείο 4.3 παρακάτω) θα πρέπει να είναι:

TD >= 0,4 mm

2.4. Ομοιογένεια της επιφάνειας

Θα πρέπει να καταβάλλονται όλες οι πρακτικά δυνατές προσπάθειες για να εξασφαλίζεται ότι, εντός της περιοχής δοκιμής, η επιφάνεια κατασκευάζεται όσο το δυνατό περισσότερο ομοιογενής. Η απαίτηση αυτή περιλαμβάνει την υφή και την περιεκτικότητα σε κενά, αλλά πρέπει επίσης να παρατηρηθεί ότι, αν η διαδικασία συμπίεσης με οδοστρωτήρα συνεπάγεται αποτελεσματικότερη συμπίεση σε ορισμένα μέρη παρά σε άλλα, η δομή μπορεί να είναι διαφορετική και μπορεί επίσης να προκύψουν ανωμαλίες που θα δημιουργούν εξογκώματα.

2.5. Περίοδος δοκιμών

Προκειμένου να εξακριβώνεται αν η επιφάνεια εξακολουθεί να πληροί της απαιτήσεις που αφορούν την υφή και την περιεκτικότητα σε κενά ή την ηχοαπορρόφηση που προβλέπει το παρόν παράρτημα, πρέπει να διεξάγονται περιοδικές δοκιμές στις επιφάνειες κατά τα ακόλουθα διαστήματα:

α) Όσον αφορά την περιεκτικότητα σε εναπομένοντα κενά (VC) ή την ηχοαπορρόφηση (α):

- όταν η επιφάνεια είναι καινουργής·

- αν η επιφάνεια πληροί τις απαιτήσεις όταν είναι καινουργής, δεν απαιτείται περαιτέρω περιοδική δοκιμή. Αν δεν ανταποκρίνεται στις απαιτήσεις όταν είναι καινουργής, αυτό μπορεί να συμβεί αργότερα δεδομένου ότι, με την πάροδο του χρόνου, οι επιφάνειες τείνουν προς την πλήρωση των κενών και την ισοπέδωση.

β) Όσον αφορά το βάθος της υφής (TD):

- όταν η επιφάνεια είναι καινουργής·

- όταν αρχίζει η δοκιμή θορύβου (Σημείωση: όχι νωρίτερα από τέσσερις εβδομάδες μετά τη διάστρωση),

- στη συνέχεια, κάθε δώδεκα μήνες.

3. ΣΧΕΔΙΑΣΜΟΣ ΤΗΣ ΕΠΙΦΑΝΕΙΑΣ ΔΟΚΙΜΗΣ

3.1. Περιοχή

Κατά το σχεδιασμό της διάταξης του στίβου δοκιμής είναι σημαντικό να εξακριβώνεται ότι, ως στοιχειώδης απαίτηση, η περιοχή την οποία διασχίζουν τα οχήματα που διατρέχουν τη λωρίδα δοκιμών καλύπτεται με το οριζόμενο υλικό δοκιμής με κατάλληλα περιθώρια για ασφαλή και πρακτική οδήγηση. Αυτό απαιτεί το πλάτος του στίβου να είναι τουλάχιστον 3 m και το μήκος του να υπερβαίνει τις γραμμές ΑΑ και ΒΒ τουλάχιστον κατά 10 m και στα δύο άκρα. Στο σχήμα 1 παρατίθεται σχέδιο κατάλληλου χώρου δοκιμών και σημειώνεται η ελάχιστη περιοχή που θα διαστρώνεται και θα συμπιέζεται μηχανικά με το οριζόμενο υλικό επιφάνειας δοκιμής. Σύμφωνα με το παράρτημα V προσάρτημα 1 σημείο 3.2, οι δοκιμές διεξάγονται και από τις δύο πλευρές του οχήματος. Αυτό μπορεί να γίνεται είτε μετρώντας με δύο θέσεις μικροφώνων (ένα σε κάθε πλευρά του στίβου) και οδηγώντας προς μία διεύθυνση, είτε μετρώντας με ένα μόνο μικρόφωνο από τη μία πλευρά του στίβου αλλά οδηγώντας το όχημα προς τις δύο κατευθύνσεις. Αν χρησιμοποιείται η δεύτερη μέθοδος, τότε δεν υπάρχουν απαιτήσεις για την επιφάνεια της πλευράς του στίβου όπου δεν υπάρχει μικρόφωνο.

Σχήμα 1

Στοιχειώδεις απαιτήσεις για το χώρο της επιφάνειας δοκιμής

>PIC FILE= "C_2000195EL.003401.EPS">

Σημείωση:

Εντός της ακτίνας αυτής δεν πρέπει να ευρίσκονται μεγάλα αντικείμενα που αντανακλούν τον ήχο.

3.2. Σχεδιασμός και ετοιμασία της επιφάνειας

3.2.1. Βασικές απαιτήσεις σχεδιασμού

Η επιφάνεια δοκιμής πρέπει να πληροί τέσσερις απαιτήσεις σχεδιασμού:

3.2.1.1. Πρέπει να κατασκευάζεται από πυκνό ασφαλτόδεμα.

3.2.1.2. Η μέγιστη διάσταση των αδρανών πρέπει να είναι 8 mm (ανοχή από 6,3 έως 10 mm).

3.2.1.3. Το πάχος του στρώματος φθοράς πρέπει να είναι >= 30 mm.

3.2.1.4. Συνδετικό υλικό πρέπει να είναι άσφαλτος ποιότητος ευθείας εισχώρησης χωρίς τροποποίηση.

3.2.2. Κατευθυντήριες γραμμές για το σχεδιασμό

Ως οδηγίες για τον κατασκευαστή της επιφάνειας, στο σχήμα 2 παρατίθεται κοκκομετρική καμπύλη που προσφέρει τα κατάλληλα χαρακτηριστικά. Επιπλέον, στον πίνακα 1 δίδονται ορισμένες κατευθυντήριες γραμμές για την επίτευξη της απαιτούμενης υφής και διάρκειας. Η κοκκομετρική καμπύλη προέρχεται από τον ακόλουθο τύπο:

P (% διερχόμενα) = 100 · (d/dmax) 1/2

όπου:

d= μέγεθος τετραγωνικής οπής του κοσκίνου, σε mm,

dmax= 8 mm για την κύρια καμπύλη,

= 10 mm για την κατώτερη καμπύλη ανοχής,

= 6,3 mm για την ανώτερη καμπύλη ανοχής.

Σχήμα 2

Κοκκομετρική καμπύλη των αδρανών του ασφαλτομίγματος με τις σχετικές ανοχές

>PIC FILE= "C_2000195EL.003501.EPS">

Πέραν των ανωτέρω, δίδονται οι ακόλουθες συστάσεις:

α) το κλάσμα της άμμου (0,063 mm < äéÜóôáóç ôåôñáãùíéêÞ ïðÞò ôïõ êïóêßíïõ < 2 mm) ðñÝðåé íá ðåñéëáìâÜíåé ôï ðïëý 55 % öõóéêÞ Üììï êáé ôïõëÜ÷éóôïí 45 % èñáõóôÞ Üììï·

â) ç âÜóç êáé ç õðüâáóç ðñÝðåé íá åîáóöáëßæïõí êáëÞ óôáèåñüôçôá êáé ïìáëüôçôá óýìöùíá ìå ôéò êáëýôåñåò ðñáêôéêÝò ôçò ïäïðïéßáò·

ã) ôá óêýñá ðñÝðåé íá åßíáé èñáõóôÜ (100 % èñáõóôÝò åðéöÜíåéåò) êáé íá áðïôåëïýíôáé áðü õëéêü õøçëÞò áíôï÷Þò óôç èñáýóç·

ä) ôá óêýñá ðïõ ÷ñçóéìïðïéïýíôáé óôï ìßãìá ðñÝðåé íá ðëÝíïíôáé·

å) äåí ðñÝðåé íá ÷ñçóéìïðïéïýíôáé ðñüóèåôá óêýñá ãéá ôçí åðéöÜíåéá·

óô) ç óêëçñüôçôá ôïõ óõíäåôéêïý õëéêïý, åêöñáæüìåíç ùò ôéìÞ PEN, ðñÝðåé íá åßíáé 40-60, 60-80 Þ êáé 80-100, áíÜëïãá ìå ôéò êëéìáôéêÝò óõíèÞêåò ôçò ÷þñáò. ÊáôÜ êáíüíá, ÷ñçóéìïðïéåßôáé ôï óêëçñüôåñï äõíáôü óõíäåôéêü õëéêü åöüóïí óõìâéâÜæåôáé ìå ôçí êïéíÞ ðñáêôéêÞ·

æ) ç èåñìïêñáóßá ôïõ ìåßãìáôïò ðñéí áðü ôçí êõëßíäñùóç ðñÝðåé íá åðéëÝãåôáé êáôÜ ôñüðïí þóôå ç êõëßíäñùóç íá åðéôõã÷Üíåé ôçí áðáéôïýìåíç ðåñéåêôéêüôçôá óå åíáðïìÝíïíôá êåíÜ. ÐñïêåéìÝíïõ íá áõîçèåß ç ðéèáíüôçôá íá éêáíïðïéçèïýí ïé ðñïäéáãñáöÝò ôùí óçìåßùí 2.1 Ýùò 2.4 ðáñáðÜíù, ðñÝðåé íá ìåëåôÜôáé ç óõìðýêíùóç ü÷é ìüíï ìå ôçí êáôÜëëçëç åðéëïãÞ ôçò èåñìïêñáóßáò áíÜìåéîçò áëëÜ êáé ìå ôïí êáôÜëëçëï áñéèìü äéåëåýóåùí ôïõ ïäïóôñùôÞñá êáé ôçí åðéëïãÞ ôïõ ôýðïõ ôïõ.

ÐÉÍÁÊÁÓ 1

ÊáôåõèõíôÞñéåò ãñáììÝò ó÷åäéáóìïý

>ΘΕΣΗ ΠΙΝΑΚΑ>

4. ΜΕΘΟΔΟΣ ΔΟΚΙΜΗΣ

4.1. Μέτρηση της περιεκτικότητας σε εναπομένοντα κενά

Για τις μετρήσεις αυτές, πρέπει να λαμβάνονται δοκίμια (καρότα) από το στίβο σε τουλάχιστον τέσσερις διαφορετικές θέσεις ίσα κατανεμημένες στην επιφάνεια δοκιμής μεταξύ των γραμμών ΑΑ και ΒΒ (βλέπε σχήμα 1). Προκειμένου να αποφευχθεί η ανομοιογένεια και ανωμαλίες στα ίχνη των τροχών, τα δοκίμια δεν πρέπει να λαμβάνονται επί των ιχνών των τροχών αλλά κοντά σε αυτά. Δύο δοκίμια (τουλάχιστον) πρέπει να λαμβάνονται κοντά στα ίχνη των τροχών και ένα δοκίμιο (τουλάχιστον) πρέπει να λαμβάνεται περίπου στο ήμισυ της απόστασης μεταξύ των ιχνών των τροχών και κάθε θέσης μικροφώνου.

Αν υφίσταται υποψία ότι δεν πληρούνται οι προϋποθέσεις ομοιογενείας (βλέπε σημείο 2.4), πρέπει να λαμβάνονται δοκίμια από περισσότερες θέσεις εντός της περιοχής δοκιμής.

Η περιεκτικότητα σε εναπομένοντα κενά καθορίζεται για κάθε δοκίμιο, στη συνέχεια δε υπολογίζεται η μέση τιμή από όλα τα δοκίμια και συγκρίνεται με τις απαιτήσεις του σημείου 2.1. Επιπροσθέτως, κανένα μεμονωμένο δοκίμιο δεν πρέπει να έχει τιμή κενών υψηλότερη του 10 %.

Υπενθυμίζεται στον κατασκευαστή της επιφάνειας δοκιμής το πρόβλημα το οποίο μπορεί να προκύψει όταν ο χώρος δοκιμής θερμαίνεται από σωληνώσεις ή ηλεκτρικά καλώδια και πρέπει να ληφθούν δοκίμια από το χώρο αυτό. Οι εγκαταστάσεις αυτές πρέπει να σχεδιάζονται προσεκτικά έχοντας υπόψη τις θέσεις των μελλοντικών διατρήσεων για τη λήψη δειγμάτων. Συνιστάται να αφήνονται ορισμένες θέσεις διαστάσεων περίπου 200 mm × 300 mm σε μέρη όπου δεν υπάρχουν σύρματα ή σωλήνες ή όπου τα τελευταία είναι τοποθετημένα αρκετά βαθιά ώστε να μην υφίσταται ζημιές από τη λήψη δειγμάτων από το επιφανειακό στρώμα.

4.2. Συντελεστής ηχοαπορρόφησης

Ο συντελεστής ηχοαπορρόφησης (κανονική πρόσπτωση) πρέπει να μετράται με τη μέθοδο του σωλήνα αντίστασης, με τη διαδικασία που καθορίζεται στο πρότυπο ISO 10534-1: "Ακουστική - Καθορισμός του συντελεστή ηχοαπορρόφησης και της αντίστασης με τη μέθοδο του σωλήνα"(2).

Όσον αφορά τα δοκίμια, οι ίδιες απαιτήσεις πρέπει να ακολουθούνται όπως και για την περιεκτικότητα σε εναπομένοντα κενά (βλέπε σημείο 4.1). Η ηχοαπορρόφηση πρέπει να μετράται στην περιοχή μεταξύ 400 και 800 Hz και στην περιοχή μεταξύ 800 και 1600 Hz (τουλάχιστον στις κεντρικές συχνότητες των ζωνών της τρίτης οκτάβας), οι δε οριακές τιμές πρέπει να προσδιορίζονται και για τις δύο αυτές περιοχές συχνοτήτων. Στη συνέχεια, πρέπει να υπολογίζεται ο μέσος όρος από τις τιμές αυτές και από όλα τα δοκίμια, ο οποίος είναι και το τελικό αποτέλεσμα.

4.3. Ογκομετρική μέτρηση της μακροϋφής

Όσον αφορά το πρότυπο αυτό, οι μετρήσεις για το βάθος της υφής πρέπει να πραγματοποιούνται τουλάχιστον σε δέκα θέσεις κανονικά κατανεμημένες κατά μήκος των ιχνών των τροχών της λωρίδας δοκιμών, η δε μέση λαμβανόμενη τιμή να συγκρίνεται με το καθοριζόμενη ελάχιστο βάθος υψής. Για την περιγραφή της διαδικασίας, βλέπε πρότυπο ISO 10844:1994.

5. ΣΤΑΘΕΡΟΤΗΤΑ ΣΤΟ ΧΡΟΝΟ ΚΑΙ ΣΥΝΤΗΡΗΣΗ

5.1. Επίδραση της ηλικίας

Όπως συμβαίνει με όλες τις άλλες επιφάνειες, αναμένεται ότι η στάθμη του θορύβου ελαστικών/οδοστρώματος που μετράται στην επιφάνεια δοκιμής θα αυξηθεί ελαφρά κατά τη διάρκεια των πρώτων 6-12 μηνών μετά την κατασκευή.

Η επιφάνεια θα αποκτήσει τα απαιτούμενα χαρακτηριστικά της τουλάχιστον τέσσερις εβδομάδες μετά την κατασκευή της. Η επίδραση της ηλικίας στο θόρυβο των φορτηγών είναι γενικά μικρότερη από την επίδραση στο θόρυβο των επιβατικών οχημάτων.

Η σταθερότητα στο χρόνο εξαρτάται κυρίως από τη στίλβωση και τη συμπίεση από τα οχήματα που κινούνται επί της επιφανείας, πρέπει δε να ελέγχεται περιοδικά όπως προβλέπεται στο σημείο 2.5.

5.2. Συντήρηση της επιφάνειας

Ελεύθερα συντρίμματα ή σκόνη που μπορούν να μειώσουν σημαντικά το πραγματικό βάθος της υφής πρέπει να αφαιρούνται από την επιφάνεια. Σε χώρες με χειμερινά κλίματα, χρησιμοποιείται συχνά αλάτι για την καταπολέμηση του πάγου. Η παρουσία του αλατιού μπορεί να αλλοιώσει προσωρινά ή και οριστικά την επιφάνεια κατά τρόπον ώστε να αυξηθεί ο θόρυβος και ως εκ τούτου, δεν συνιστάται.

5.3. Νέα ασφαλτόστρωση της περιοχής δοκιμών

Εάν είναι απαραίτητο να ασφαλτοστρωθεί εκ νέου ο στίβος δοκιμών, συνήθως δεν είναι απαραίτητο να ασφαλτοστρωθεί μεγαλύτερη επιφάνεια από τη λωρίδα δοκιμών (πλάτους 3 m στο σχήμα 1) όπου οδηγούνται τα οχήματα, υπό τον όρο ότι η επιφάνεια δοκιμών εκτός της λωρίδας ανταπροκρινόταν στις απαιτήσεις της περιεκτικότητας σε εναπομένοντα κενά ή της ηχοαπορρόφησης, όταν μετρήθηκε.

6. ΤΕΧΝΙΚΑ ΣΤΟΙΧΕΙΑ ΓΙΑ ΤΗ ΕΠΙΦΑΝΕΙΑ ΔΟΚΙΜΩΝ ΚΑΙ ΤΙΣ ΔΟΚΙΜΕΣ ΤΟΥ ΕΚΤΕΛΟΥΝΤΑΙ ΕΠ' ΑΥΤΗΣ

6.1. Τεχνικά στοιχεία για την επιφάνεια δοκιμών

Το έγγραφο που περιγράφει την επιφάνεια δοκιμής πρέπει να περιέχει τα ακόλουθα στοιχεία:

6.1.1. Θέση του στίβου δοκιμών.

6.1.2. Τύπος συνδετικού υλικού, σκληρότητα συνδετικού υλικού, τύπος αδρανών, μέγιστη θεωρητική πυκνότητα ασφαλτοδέματος (DR), πάχος στρώματος φθοράς και κοκκομετρική καμπύλη που καθορίζεται από δοκίμια που λαμβάνονται από το στίβο δοκιμών.

6.1.3. Μέθοδος συμπίεσης (π.χ., τύπος οδοστρωτήρα, μάζα οδοστρωτήρα, αριθμός περασμάτων).

6.1.4. Θερμοκρασία μίγματος, θερμοκρασία περιβάλλοντος αέρα και ταχύτητα ανέμου κατά τη διάστρωση της επιφάνειας.

6.1.5. Ημερομηνία διάστρωσης της επιφάνειας και εργολάβος.

6.1.6. Όλα ή τουλάχιστον ένα από τα τελευταία αποτελέσματα δοκιμών όπου συμπεριλαμβάνεται:

6.1.6.1. η περιεκτικότητα σε εναπομένοντα κενά κάθε δοκιμίου,

6.1.6.2. οι θέσεις στην επιφάνεια δοκιμής από τις οποίες έχουν ληφθεί τα δοκίμια για τη μέτρηση των κενών,

6.1.6.3. ο συντελεστής ηχοαπορρόφησης για κάθε δοκίμιο (αν έχει μετρηθεί). Πρέπει να αναφέρονται τα αποτελέσματα τόσο για κάθε δοκίμιο και κάθε περιοχή συχνοτήτων όσο και ο γενικός μέσος όρος,

6.1.6.4. οι θέσεις στην επιφάνεια δοκιμής από τις οποίες έχουν ληφθεί τα δοκίμια για τη μέτρηση της απορρόφησης,

6.1.6.5. το βάθος υφής, συμπεριλαμβανομένου του πλήθους δοκιμών και της τυπικής απόκλισης,

6.1.6.6. ο οργανισμός που είναι υπεύθυνος για τις δοκιμές σύμφωνα με τα σημεία 6.1.6.1 και 6.1.6.2 και ο τύπος του χρησιμοποιηθέντος εξοπλισμού,

6.1.6.7. η ημερομηνία της (των) δοκιμής(-ών) και η ημερομηνία λήψης των δοκιμίων από το στίβο δοκιμών.

6.2. Τεχνικά στοιχεία για τις δοκιμές θορύβου του οχήματος που οδηγείται επί της επιφάνειας

Στο έγγραφο όπου περιγράφεται η (οι) δοκιμή(-μές) θορύβου του οχήματος πρέπει να δηλώνεται αν πληρούνται ή όχι όλες οι απαιτήσεις του παρόντος προτύπου. Πρέπει να περιλαμβάνεται αναφορά σε έγγραφο σύμφωνα με το σημείο 6.1, στο οποίο περιγράφονται τα αποτελέσματα που επαληθεύουν την τήρηση της εν λόγω απαίτησης.

(1) ISO 10844:1994. Αν, εκ μέρους του ISO, καθοριστεί διαφορετική επιφάνεια δοκιμών στο μέλλον, το πρότυπο αναφοράς θα τροποποιηθεί αναλόγως.

(2) Πρόκειται να δημοσιευθεί."

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Στις 11 Δεκεμβρίου 1997, η Επιτροπή διαβίβασε πρόταση οδηγίας του Ευρωπαϊκού Κοινοβουλίου και του Συμβουλίου, βασισμένη στο άρθρο 95 της συνθήκης ΕΚ, για την τροποποίηση της οδηγίας 92/23/ΕΟΚ του Συμβουλίου σχετικά με τα ελαστικά των οχημάτων με κινητήρα και των ρυμουλκουμένων τους και με την εγκατάστασή τους σ' αυτά(1).

2. Το Ευρωπαϊκό Κοινοβούλιο διατύπωσε τη γνώμη του σε πρώτη ανάγνωση στις 18 Φεβρουαρίου 1998(2) και ενέκρινε την πρόταση χωρίς τροπολογίες.

Η Οικονομική και Κοινωνική Επιτροπή διατύπωσε τη γνώμη της στις 27 Μαΐου 1998(3).

3. Στις 13 Απριλίου 2000, το Συμβούλιο ενέκρινε ομόφωνα την κοινή θέση του σύμφωνα με το άρθρο 251 της συνθήκης.

II. ΣΤΟΧΟΣ

4. Στόχος της πρότασης είναι ο περιορισμός του θορύβου που παράγεται λόγω της επαφής των ελαστικών εν κινήσει και του οδοστρώματος. Σε συνδυασμό με τα μέτρα που ήδη έχουν ληφθεί για τον περιορισμό των εκπομπών θορύβου από τα μηχανικά μέρη των οχημάτων, τα νέα μέτρα θα βοηθήσουν στον περιορισμό του θορύβου που προκαλείται από την οδική κυκλοφορία, χωρίς να επέλθει μείωση της οδικής ασφάλειας και χωρίς να διαταραχθεί ιδιαίτερα η αγορά ελαστικών. Η πρόταση αποτελεί συνέχεια των διατάξεων του άρθρου 4 παράγραφος 2 της οδηγίας 92/97/ΕΟΚ του Συμβουλίου, της 10ης Νοεμβρίου 1992, περί τροποποιήσεως της οδηγίας 70/157/ΕΟΚ σχετικά με την αποδεκτή ηχοστάθμη και τη διάταξη εξάτμισης των μηχανοκινήτων οχημάτων(4).

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

5. Το Συμβούλιο εξετάζει την πρόταση από το 1998. Η κοινή θέση ανταποκρίνεται ουσιαστικά στην πρόταση της Επιτροπής. Με τη συμφωνία της Επιτροπής, το Συμβούλιο εισήγαγε αριθμό τεχνικών τροποποιήσεων και άλλων αναθεωρήσεων του κειμένου με σκοπό τη βελτίωση της αυστηρότητας της διαδικασίας μέτρησης του θορύβου. Οι κυριότερες αλλαγές στην πρόταση της Επιτροπής περιγράφονται παρακάτω.

Άρθρο 1

6. Λόγω των κλιματικών συνθηκών που επικρατούν σε ορισμένα κράτη μέλη, οι οποίες καθιστούν απαραίτητη την τοποθέτηση χειμερινών ελαστικών με καρφιά, το Συμβούλιο αποφάσισε να τροποποιήσει τον προτεινόμενο ορισμό του "ελαστικού", ώστε τα χειμερινά ελαστικά με καρφιά να εξαιρεθούν από τις διατάξεις της οδηγίας (άρθρο 1 παράγραφος 2).

7. Το πεδίο εφαρμογής της οδηγίας κατέστη σαφέστερο προκειμένου να προβλεφθεί ότι οι απαιτήσεις του παραρτήματος V θα εφαρμόζονται στα ελαστικά που προορίζονται να τοποθετηθούν σε οχήματα τα οποία χρησιμοποιήθηκαν για πρώτη φορά από την 1η Οκτωβρίου 1980 και μετά. Αποφασίστηκε επίσης ότι τα πολύ μεγάλα ελαστικά (ονομαστική διάμετρος σώτρου τουλάχιστον 635 mm) θα πρέπει να εξαιρεθούν από τις απαιτήσεις για τις εκπομπές θορύβου που προβλέπονται στο παράρτημα V (άρθρο 1 παράγραφος 3).

Άρθρο 1 παράγραφος 6 και άρθρο 2

8. Οι ημερομηνίες για τη μεταφορά και την εφαρμογή τροποποιήθηκαν ελαφρά ώστε να δοθεί χρόνος για την ομαλή ολοκλήρωση των διοικητικών και τεχνικών διαδικασιών.

Άρθρο 3

9. Για να εξασφαλιστούν οι συνεχείς βελτιώσεις στον τομέα της ασφάλειας των ελαστικών, το Συμβούλιο καλεί την Επιτροπή να τροποποιήσει την οδηγία 92/23/ΕΟΚ, προκειμένου να εισαχθούν δοκιμές πρόσφυσης για ελαστικά (άρθρο 3 παράγραφος 1).

10. Η Επιτροπή καλείται επίσης να υποβάλει περαιτέρω προτάσεις για μέτρα στο τομέα των κανονισμών για τα μηχανοκίνητα οχήματα, με σκοπό την αναθεώρηση των διατάξεων της οδηγίας 92/23/ΕΟΚ, κατά τρόπο ώστε να βελτιωθούν η ασφάλεια, η προστασία του περιβάλλοντος και η εξοικονόμηση ενέργειας (άρθρο 3 παράγραφος 2).

Παράρτημα I

11. Αναγνωρίζοντας ότι προς το παρόν δεν διαθέτουν όλες οι αρχές οι αρμόδιες για την έγκριση τύπου στα κράτη μέλη τις κατάλληλες εγκαταστάσεις δοκιμών, το Συμβούλιο αποφάσισε ότι έως τις 31 Δεκεμβρίου 2005 τα εργαστήρια των κατασκευαστών είναι δυνατόν να εγκρίνονται ως εγκεκριμένα εργαστήρια δοκιμών δυνάμει του άρθρου 14 παράγραφος 1 σημείο i) της οδηγίας 70/156/ΕΟΚ. Από την 1η Ιανουαρίου 2006 εφαρμόζεται το άρθρο 14 παράγραφος 1 σημείο ii) της οδηγίας 70/156/ΕΟΚ (παράρτημα I σημείο 1.3).

12. Το Συμβούλιο εισήγαγε επίσης τροποποιήσεις στις οποίες οι τεχνικές διατάξεις καθίστανται ακριβέστερες και καθορίζεται σαφέστερα η ειδική αρμοδιότητα της αρχής της αρμόδιας για την έγκριση τύπου.

Παράρτημα V

13. Προκειμένου να βελτιωθεί περαιτέρω η μέθοδος δοκιμής για την ηχοστάθμη της επαφής ελαστικού/οδοστρώματος, το Συμβούλιο εισήγαγε τεχνικές τροποποιήσεις που καθιστούν ακριβέστερες τις προδιαγραφές δοκιμών και με τον τρόπο αυτό παρέχουν πλέον αξιόπιστα αποτελέσματα (προσάρτημα 1).

14. Προσετέθη νέο προσάρτημα στο οποίο καθορίζονται οι πληροφορίες που θα περιλαμβάνει η έκθεση δοκιμής (προσάρτημα 2).

Παράρτημα VI

15. Προσετέθη νέο παράρτημα, όπου περιγράφονται τα φυσικά χαρακτηριστικά και η διάταξη του στίβου δοκιμών, βάσει την προτύπων ISO(5).

IV. ΣΥΜΠΕΡΑΣΜΑ

16. Κατά την επιδίωξη του προαναφερόμενου στόχου, το Συμβούλιο εργάστηκε ώστε να υιοθετήσει, να διευκρινίσει και να ενισχύει τις διατάξεις, ιδίως με σκοπό την μεγιστοποίηση της αυστηρότητάς τους και της τεχνικής τους ακρίβειας, ώστε να μειωθεί ο θόρυβος που προέρχεται από την οδική κυκλοφοφία.

(1) ΕΕ C 30 της 28.1.1998, σ. 8.

(2) ΕΕ C 80 της 16.3.1998, σ. 90.

(3) ΕΕ C 235 της 27.7.1998, σ. 24.

(4) ΕΕ L 371 της 19.12.1992, σ. 1.

(5) ISO 10844:1994.